### Bosna i Hercegovina

### Federacija Bosne i Hercegovine

### FEDERALNO MINISTARSTVO

### OKOLIŠA I TURIZMA

### Bosnia and Herzegovina

### Federation of Bosnia and Herzegovina

### FBiH MINISTRY OF

### ENVIRONMENT AND TOURISM

Broj: UPI 05/1-02-19-4-189/23

Sarajevo, 28.12.2023. godine

Federalno ministarstvo okoliša i turizma, na osnovu čl. 65. i 71. Zakona o zaštiti okoliša („Službene novine Federacije BiH“, broj 15/21) i člana 7. stav (1) tačka a) Uredbe o projektima za koje je obavezna procjena uticaja na okoliš i projektima za koje se odlučuje o potrebi procjene uticaja na okoliš („Službene novine Federacije BiH“ broj 51/21, 33/22 i 104/22) i člana 200. Zakona o upravnom postupku („Službene novine Federacije BiH“ br. 2/98, 48/99 i 61/22), rješavajući po zahtjevu stranke za prethodnu procjenu uticaja na okoliš „ENERGOKUL“ d.o.o. Travnik, Stanična bb, Travnik, za zahvat prostoru/ projekat izgradnje Vjetroelektrane „ENERGOKUL“, Ranča – Dobretići - Vitovlje malo, općine Jajce, Dobretići, Travnik, ukupne instalirane snage do 200 MW, ***d o n o s i:***

**RJEŠENJE**

1. **Utvrđuje se da za zahvat u prostoru/projekat izgradnje** Vjetroelektrane „ENERGOKUL“, Ranča – Dobretići - Vitovlje malo, općine Jajce, Dobretići, Travnik **ukupne instalirane snage do 2000 MW u općini Travnik, nositelja zahvata u prostoru/projekta** „ENERGOKUL“ d.o.o. Travnik, Stanična bb, Travnik **nije potrebno dalje provođenje procjene uticaja na okoliš putem izrade studije uticaja na okoliš iz sljedećih razloga:**

* Navedena aktivnost – izgradnja vjetroelektrana se ne nalazi u Prilogu I Uredbe o projektima za koja je obavezna procjena utjecaja na okoliš i projektima za koje se odlučuje o potrebi procjene utjecaja na okoliš („Službene novine Federacije BiH“ broj: 51/21, 33/22 i 104/22),
* prema kriterijima iz priloga iv. uredbe o karakteristikama projekta, lokaciji projekta, karakteristikama potencijalnog uticaja, te uticaja koji su navedeni u zahtjevu investitora,
* Uključivanjem javnosti i zainteresirane javnosti, na osnovu primjedbi i komentara koji su dostavljeni u zakonskom roku, a sadržani su u ovom Rješenju, konstatovano je da tokom rada neće biti značajnih uticaja na okoliš i zdravlje ljudi, a mjere zaštite okoliša tokom eksploatacije sadržane su u tački 3. dispozitiva ovog Rješenja.

1. **Podaci o lokaciji, sažeti opis lokacije projekta i opis projekta**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| * 1. **Lokacija planiranog projekta i sažeti opis lokacije**   Izgradnja VE Energokul planirana je u Srednjobosanskom kantonu/Kantonu središnja Bosna, na planini Vlašić, a koncesioni prostor obuhvata općine Travnik, Jajce i Dobretići, na zemljištu koje je označeno kao:   * k.č.1089/1, k.o. Brnjići, općina Dobretići, vlasništvo ŠGD “Šume Središnje Bosne“/ŠPD „Srednjobosanske šume“ d.o.o. Donji Vakuf; * k.č.1090/1, k.o. Brnjići, općina Dobretići, vlasništvo ŠGD “Šume Središnje Bosne“/ŠPD „Srednjobosanske šume“ d.o.o. Donji Vakuf; * k.č.1144, k.o. Brnjići, općina Dobretići, Javno dobro-putevi, Općina Dobretići; * k.č.1117/1, k.o. Brnjići, općina Dobretići, vlasništvo ŠGD “Šume Središnje Bosne“/ŠPD „Srednjobosanske šume“ d.o.o. Donji Vakuf; * k.č.784/1, k.o. Zubovići općina Dobretići, vlasništvo ŠGD “Šume Središnje Bosne“/ŠPD „Srednjobosanske šume“ d.o.o. Donji Vakuf; * k.č. 538/1, k.o. Hamamdžići, općina Travnik, vlasništvo ŠIPAD „Sarajevo“ ZOOUR Sebešić * k.č.3656, k.o.Lendići; * k.č. 13/32 k.o. Krušćica, općina Jajce, vlasništvo Šumsko privredno preduzeće Gorica, Šipovo; * k.č.10/1, k.o. Milaševci; općina Dobretići, vlasništvo ŠGD “Šume Središnje Bosne“/ŠPD „Srednjobosanske šume“ d.o.o. Donji Vakuf; * k.č. 3/97, k.o. Seoci, općina Jajce, vlasništvo ŠGD “Šume Središnje Bosne“/ŠPD „Srednjobosanske šume“ d.o.o. Donji Vakuf;   k.č. 1/1, k.o. Bešpelj Gornji, općina Jajce, vlasništvo O.N.I. Šumsko privredno preduzeće Gorica, Šipovo.  Prema idejnom projektu VE Energokul sa svim objektima (vjetroagregatima, platoima, pristupnim cestama, trafostanicom TS 220/35 kV) smještena je na većem od dva izdužena dijela koncesionog obuhvata površine 28,28 km2, a manji dio koncesionog obuhvata površine 7,01 km2 nije obuhvaćen u idejnom projektu. Ukupna dužina većeg obuhvata vjetroelektrane Energokul iznosi 16.6 km, a manjeg obuhvata 6,50 km u smjeru jugoistok-severozapad. Postojeća namjena zemljišta na kojem se planira izgraditi VE Energokul Travnik je šumsko zemljište, planinske livade i pašnjaci. Prema Prostornom planu KSB/SBK 2021-2027, objavljenom u Službenim novinama SBK/KSB br. 10, 18.09.2023. god., predmetna lokacija je predviđena za izgradnju vjetroelektrane.  Stanovnici na koje bi projekat mogao uticati su u naseljenim mjestima čiji dijelovi pripadaju koncesionom području. To su stanovnici naselja Brnjići, Zubovići, Milaševci, Hamamdžići, Lendići, Kruščica, Seoci i Gornji Bešpelj. Ukupan broj stanovnika u ovim mjestima prema popisu iz 2013. godine je 2551. Najbliža kuća stubu T1 udaljena je 465 m zračne linije u naselju Bunar, a najbliža kuća stubu T3 je na udaljenosti 306 m zračne linije. Svi ostali stubovi nalaze se na većoj udaljenosti od stambenih objekata.  Tabela 1:Tačke linija obuhvata koncesionog područja VE Energokul u Gauss-Kruger koordinatnom sistemu   |  |  |  |  | | --- | --- | --- | --- | | TABELA SA KOORDINATAMA TAČAKA OBUHVATA | | | | | Red.br. | Oznaka tačke  obuhvata koncesije | Koordinate | | | Y | X | |  | A | 6446627 | 4920396 | |  | B | 6448575 | 4921015 | |  | C | 6449627 | 4919012 | |  | D | 6449720 | 4917529 | |  | E | 6453275 | 4911753 | |  | F | 6454051 | 4909699 | |  | G | 6452164 | 4907761 | |  | H | 6455899 | 4907643 | |  | I | 6455415 | 4908554 | |  | J | 6455511 | 4911181 | |  | K | 6452409 | 4915697 | |  | L | 6451803 | 4917682 | |  | M | 6450977 | 4919210 | |  | N | 6450059 | 4921239 | |  | O | 6447512 | 4922379 | |  | P | 6446101 | 4921445 |   Područje planiranog prostora vjetroparka trenutno nije dio zaštićenih područja FBiH (<http://eprirodafbih.ba/en/protectedsites/>).   * 1. **Opis projekta**   **2.2.1 Faze izgradnje vjetroelektrane**  Vjetroelektrana Energokul, gradit će se u dvije faze: I. faza do 140 MW i II faza do 60 MW.  Prva faza će obuhvatiti izgradnju:   * Pristupne ceste oznake os P1 dužine 1810 m i os P2 dužine 1448 m, * Gradilišne ceste oznake os1 do os17 ukupne dužine 13687 m, * 24 gradilišna manipulativna platoa za montažu vjetroagregata i vjetroagregati oznake od T1 do T24, * Srednjenaponski 35 kV i DTK kabeli uz rub pristupnog i gradilišnog puta od vjetroaregata T1 do vetroaregata T24   Druga faza će obuhvatiti izgradnju:   * Pristupne ceste oznake os P3 i os P4 ukupne dužine 1002 m, * Gradilišne ceste oznake os18 do os24 ukupne dužine 5153 m, * 10 manipulativnih platoa za montažu vjetroagregata i vjetroagregati oznake od T25 do T34, * Srednjenaponski 35 kV i DTK kabeli uz rub gradilišnog puta od vjetroagregata T25 do vjetroagregata T34, uključivo i kabelsku trasu koja se proteže od vjetroagragata T25 prema vjetroagregatu T34, * Trafostanica TS 220/35 kV s priključkom na 220 kV dalekovod HE Jajce 2– Prijedor.   Vjetroagregati (34 komada) su optimalno prostorno raspoređeni. Svaki vjetroagregat je autonomna proizvodna jedinica koja kinetičku energiju vjetra pretvara u mehaničku energiju za pogon električnog generatora. Vjetroagregat se sastoji od gondole s ugrađenom opremom, koja se učvršćuje na vrhu trodjelnog koničnog stuba visine 102,5 m, te rotora s lopaticama promjera 155 m montiranog na gondolu vjetroagregata.   * + 1. **Stubna mjesta vjetroagregata**   Tabela 2:Identifikacija stubnih mjesta vjetroagregata po Gauss-Kruger koordinatama   |  |  |  |  |  |  | | --- | --- | --- | --- | --- | --- | | Oznaka vjetroagregata | Općina | Smještaj na k.č. | Katastarska općina | Gauss-Kruger | | | Y | X | | T1 | Dobretići | 1089/1 | Brnjići | 6451880 | 4916456 | | T2 | Dobretići | 1090/1 | Brnjići | 6451959 | 4916059 | | T3 | Dobretići | 1117/1 | Brnjići, | 6452962 | 4913838 | | T4 | Dobretići | 784/1 | Zubovići | 6453146 | 4913358 | | T5 | Dobretići | 784/1 | Zubovići | 6453199 | 4912804 | | T6 | Dobretići | 784/1 | Zubovići | 6453419 | 4912385 | | T7 | Dobretići | 784/1 | Zubovići | 6454303 | 4911559 | | T8 | Dobretići | 784/1 | Zubovići | 6454657 | 4911916 | | T9 | Dobretići | 784/1 | Zubovići | 6455025 | 4911625 | | T10 | Dobretići | 784/1 | Zubovići | 6455253 | 4911198 | | T11 | Dobretići | 784/1 | Zubovići | 6455362 | 4910742 | | T12 | Dobretići | 784/1 | Zubovići | 6454740 | 4911029 | | T13 | Dobretići | 784/1 | Zubovići | 6454294 | 4911120 | | T14 | Dobretići | 784/1 | Zubovići | 6454578 | 4910594 | | T15 | Dobretići | 784/1 | Zubovići | 6454952 | 4910502 | | T16 | Dobretići | 784/1 | Zubovići | 6455358 | 4910273 | | T17 | Jajce | 13/32 | Kruščica | 6454099 | 4909351 | | T18 | Jajce | 13/32 | Kruščica | 6454525 | 4909166 | | T19 | Jajce | 13/32 | Kruščica | 6454900 | 4908886 | | T20 | Travnik | 538/1 | Hamamdžići | 6455216 | 4908417 | | T21 | Jajce | 13/32 | Kruščica | 6455182 | 4907941 | | T22 | Jajce | 13/32 | Kruščica | 6453725 | 4909073 | | T23 | Jajce | 13/32 | Kruščica | 6453465 | 4908688 | | T24 | Jajce | 13/32 | Kruščica | 6453126 | 4908368 | | T25 | Dobretići | 10/1 | Milaševci | 6449371 | 4921190 | | T26 | Dobretići | 10/1 | Milaševci | 6449586 | 4921320 | | T27 | Dobretići | 10/1 | Milaševci | 6449998 | 4921001 | | T28 | Jajce | 3/97 | Seoci | 6449496 | 4920720 | | T29 | Jajce | 1/1 | G. Bešpelj | 6447821 | 4921167 | | T30 | Jajce | 1/1 | G. Bešpelj | 6447755 | 4921635 | | T31 | Jajce | 1/1 | G. Bešpelj | 6447333 | 4922123 | | T32 | Jajce | 1/1 | G. Bešpelj | 6446846 | 4921805 | | T33 | Jajce | 1/1 | G. Bešpelj | 6446861 | 4921194 | | T34 | Jajce | 1/1 | G. Bešpelj | 6447274 | 4921492 |   Trafostanica TS 220/35 kV, izvodi se na ravnijem predjelu oblasti Čitluk na Ranči, južno od vrha Glavica, na udaljenosti cca 690m od naselja Kočanovica. Transformatorska stanica u sklopu vjetroelektrane VE Energokul, izgradit će se u svrhu transformacije i odvoda električne energije proizvedene iz vjetroagregata, u elektroenergetski sistemu Bosne i Hercegovine, u skladu sa zakonima koji uređuju područje energetike i obnovljivih izvora energije. Proizvedena električna energija će se dalekovodom 220 kV, HE Jajce 2-Prijedor prenijeti u elektroenergetsku prijenosnu mrežu elektroenergetskog sistema Bosne i Hercegovine. Navedeni dalekovod je o trafostanice udaljen 11 km.   * + 1. **Zauzimanje zemljišta – veličine i površina građevina**   Prema navedenom projektu VE Energokul sa svim objektima (vjetroagregatima, platoima, pristupnim cestama, trafostanicom TS 220/35 kV) smještena je na većem od dva izdužena dijela koncesionog obuhvata površine 28,28 km2, a manji dio koncesionog obuhvata površine 7,01 km2 nije obuhvaćen u idejnom projektu. Ukupna dužina većeg obuhvata vjetroelektrane Energokul iznosi 16.6 km, a manjeg obuhvata 6,50 km u smjeru jugoistok-severozapad.   * + 1. **Vjetroagregati i platoi**   Maksimalna visina stuba vjetroagregata iznosi 102,5 metara, promjer lopatica vjetroagregata je 155 metara, a maksimalna visina od tla do vrha lopatice rotora na stubu iznosi 180 metara. Temelji stubova vjetroagregata su kružnog tlocrta, dijametra 21,7 m, debljine 4,6 m.  Uz svaki vjetroagregat smješten je plato.Tipski plato dimenzioniran je u skladu s tehnološkim potrebama montaže vjetroagregata (prema saznanjima od proizvođača opreme) koji uključuju slijedeće radove:   * izvedba temelja stuba vjetroagregata, * doprema i skladištenje dijelova vjetroagregata (elementi stuba, elise, rotora, gondola), * smještaj strojeva (dizalica glavna i pomoćna) tokom montaže, * prostor za montažu rotora (elisa na rotoru), prije podizanja i montaže na stub, * manipulativni prostor tokom radova montaže.   Dimenzije platoa su cca 190x50 m. Prosječna površina zone zahvata platoa sa usjecima i nasipima iznosi 6420 m2, unutar kojih se izvode manji platoi u dimenzijama cca 50x40 m za kasnije servisiranje vjetroagregata. Kota platoa određena je na način da temelj vjetroagregata bude u cijelosti ukopan u sraslo tlo. Platoi za 34 vjetroagregata će zauzimati ukupno 218.280 m2.   * + 1. **Gradilišne ceste**   Tehnički elementi prometne infrastrukture prilagođeni su prometovanju vozila, tereta i tehnologiji korisnika. Prometnice vjetroelektrane dimenzionirane su na kritičnu fazu – fazu izgradnje vjetroelektrane, kada služe za dopremu građevinskih strojeva, građevinskog materijala i prefabriciranih elemenata za izgradnju vjetroelektrane (materijala za izvođenje građevinskih radova, elemenata stupova, lopatica, gondole vjetroagregata i ostalih manjih sklopova).  Tokom izgradnje transport prefabriciranih elemenata vjetroagregata obavlja se specijalnim vozilom za prijevoz vangabaritnih tereta, dugačkim kamionom – labudicom. Zahtjevne tehničke karakteristike ovog vozila mjerodavne su za trasiranje prometnica i dimenzioniranje prometne mreže vjetroelektrane.  Nakon završetka izgradnje vjetroelektrane prometna mreža koristi se za održavanje, pri čemu se koriste uobičajena cestovna vozila.  Lokaciji VE Energokul pristupat će se preko nekoliko postojećih lokalnih makadamskih puteva. Do platoa T1 i T2 se dolazi preko gradilišne ceste oznake os P1 koja je priključena na postojeći put za naselje Kruščicu. Do platoa T3,T4,T5 i T6 se dolazi preko gradilišne ceste oznake osP2 koja je priključena na postojeći lokalni put za naselje Zubovići. Na os P2 priključena je unutrašnja gradilišna cesta os 5 koja je priključena na drugoj strani na postojeći lokalni put koji povezuje naselja Zubovići i Kruščica. Platoi od T6 do T16 su povezani svojim odvojcima koji su priključeni na os 5. Na postojeći lokalni put Zubovići-Kruščica priključena je i gradilišna cesta oznake osi 14, a koja povezuje platoe T17,T18 i T19. Na gradilišnu cestu os 15 kojom se dolazi do platoa T20 priključena je trasa osi 16 kojom se dolazi do platoa T21. Na gradilišnu cestu os 14 je priključena je i cesta os 17 kojom se dolazi do platoa T22,T23 i T24.  U fazi II predviđena je izgradnja trafostanice TS 220/35 do koje se dolazi gradilišnom cestom oznake osi P3, a koja je priključena na postojeći lokalni put Kuprešani-Kočanovica. Do platoa T25,T26,T27 i T28 se dolazi preko gradilišne ceste os18 i os P4 koja je priključena na postojeći lokalni put Lučići-Prisika. Do platoa T29,T30,T31,T32,T33 i T34 se dolazi gradilišnom cestom oznake os 21 koja je priključena na postojeći asfaltni put Seoci-Gornji Bešpelj. U zoni vetroelektrane Energokul je planirana izgradnja gradilišnih (a u fazi eksploatacije servisnih) 24 prometnice označenih sa osi 1-24.  Pristupni put izvodi se u širini kolničkog trupa od 4,5 m, i bankinama širine 1.0 m, odnosno ukupne širine od 6,5 m. Prosječna širina zone zahvata (koridora) trase pristupnih puteva sa usjecima i nasipima iznosi 10 m. Planirani zahvat u prostoru uključuje stvarno potrebne površine za izgradnju prometnica, te površine za formiranje pokosa nasipa i usjeka. Pri tome granica obuhvata vjetroelektrane Energokul, uključuje stvarno potrebnu površinu za izgradnju navedenih objekata, kao i određenu rezervu potrebnu za eventualne korekcije trasa prometnica što će se definirati glavnim projektom. Ukupna dužina pristupnih cesta je 23.100 m odnosno 23,1 km. Ukupna površina koju će zauzimati gradilišne i pristupne ceste je: 23.100 m x 10 m = 231.000 m2 odnosno 0,231 km2.   * + 1. **Trafostanica i kabelska mreža**   Površina zahvata za trafostanicu TS 220/35 kV, dimenzija 72x 74 m, iznosi 5328 m2. Sve proizvodne jedinice vjetroelektrane Energokul (vjetroagregati), biti će povezane internom SN (srednjenaponskom) kabelskom mrežom napona 35 kV, ukopanom u rov dubine 1,20 m dubine, koja se polaže u „tvrđoj“ strani pristupnog puta, odnosno na mjestu usjeka. Svih 34 proizvodnih jedinica - vjetroelektrane Energokul biti će, također, međusobno povezane internom DTK mrežom, ukopanom na 1,20 m dubine u istom rovu, koja služi za prenos podataka vezanih uz rad postrojenja vjetroagregata. Prosječna širina zone zahvata za kabelsku trasu, iznosi 7 m. |

1. **Mjere zaštite okoliša**

Djelotvorno smanjenje uticaja vjetroagregata na okoliš postiže se primjenom predloženih mjera ublažavanja negativnih uticaja za sve komponenete okoliša, a primjenjivaće se sljedećim redoslijedom hijerarhije mjera ublažavanja:

* izbjegavanjem i smanjenjem uticaje kroz projektovanje,
* umjerenim uticajem na izvoru nastanka i/ili receptoru,
* popravakom, obnovom ili ponovnom uspostavom u cilju rješavanja privremenih uticaja građenja,
* naknadom za gubitak ili štetu u okolišu.

Prilikom gradnje i eksploatacije planiranog vjetroparka uzele bi se u obzir moguće mjere mitigacije negativnih uticaja na okoliš aktivnostima koje se moraju provesti u fazi izgradnje, i demontaže i mjere u razi rada/eksploatacije vjetroelektrane, a u cilju sprečavanja, odnosno smanjivanja uticaja na okoliš (tlo, vodu, zrak, floru i faunu, infrastrukturu, buka i dr.).

* 1. **Mjere za sprječavanje odnosno smanjivanja uticaja na okoliš u fazi izgradnje i demontaže**
* Prije početka izvođenja radova izraditi plan uređenja gradilišta u skladu sa važećim propisima
* Prije početka izvođenja radova izraditi plan upravljanju otpadom u kojem će se precizno navesti postupanje sa svakom vrstom otpada koja se može pojaviti pri izvođenju radova, odnosno mjesto i način njegovog deponiranja/odlaganja do odvoza od strane ovlaštenih firmi i konačnog zbrinjavanja, sa kojom investitor mora sklopiti ugovor o saradnji.
* Planirati i izvoditi zemljane radove etapno kako bi se spriječio ili, ukoliko je to nemoguće, maksimalno ublažio negativni efekt izvođenja zemljanih radova i eventualni unos suspendiranih materija u podzemne vode i tlo. Svaku etapu prije početka naredne, obavezno sanirati koliko je to tehnološki i tehnički moguće. Završetak zemljanih radova okončati ozelenjivanjem mjesta gdje se izvodio iskop ili drugi zemljani radovi, što se vrši zasijavanjem trave ili sadnjom drugog rastinja, autohtonog za predmetnu lokaciju.
* Višak materijala iz mora se deponirati na odobrenim lokacijama u skladu sa projektnim rješenjima koja su odobrena od strane nadležnih organa općina Travnik, Dobretići i Jajce (Službe za prostorno uređenje),
* Deponovanje materijala iz iskopa u blizini izvorišta je zabranjeno, tj. lokacija mora biti odabrana tako da nema štetnih uticaja na vode i tlo.
* Skladišta goriva, maziva, hemikalija, te manipulacija sa istim, moraju se odvijati u sigurnim područjima, a ne smiju se skladištiti i pretakati na nezaštićenom tlu bez vodonepropusne podloge.
* Sva otpadna ulja i otpadne materije moraju se zbrinuti u skladu sa Planom upravljanja otpadom, odnosno putem ovlaštene firme za zbrinjavanje ovakve vrste otpada sa kojom investitor mora sklopiti poseban ugovor o saradnji.
* Obavezno osigurati priručna sredstva za brzu intervenciju u slučaju izlijevanja motornog ulja ili ulja iz hidraulike strojeva.
* Čišćenje hemijskih WC-ova ugovoriti sa firmom ovlaštenom za ovu vrstu poslova sa kojom investitor mora sklopiti poseban ugovor o saradnji,
* Ukoliko se ukaže potreba zbog velike količine oborinskih voda, potrebno je napraviti odvod oko dizalice i servisne podloge, a vodu iz odvoda odvesti do posebne jame/taložnika na pročišćavanje (separator) koje je potrebno blagovremeno čistiti od strane ovlaštene firme za ovu vrstu poslova sa kojom investitor mora sklopiti poseban ugovor o saradnji,
* Rastresite materijale (kamen, šljunak, zemlja i sl.) prilikom transporta pokriti ceradom.
* Transport kamena i šljunka vršiti u vlažnom stanju.
* Brzina kretanja transportnih vozila ne smije prelaziti 30 km/h.
* Izvođač treba izbjegavati nepotrebni prazni hod vozila.
* Izvođač radova je dužan da osigura da je sva građevinska oprema licencirana i odobrena u skladu sa domaćim propisima, po mogućnosti certificirana u skladu sa EU standardima,
* Izvođač radova je dužan koristiti savremene strojeve i vozila koja ispunjavaju okolišne standarde u pogledu emisije štetnih gasova (potpunije sagorijevanje), upotrebu filtera za smanjenje emisije čestica čađi, nabavku i upotrebu goriva koje ima povoljan hemijski sastav (nizak sadržaj sumpora), te vršiti efikasno/sigurno pretakanje goriva, ulja i masti.
* Radne mašine i vozila održavati u ispravnom stanju i za iste obezbijediti upotrebne dozvole.
* Svi iskopi i poravnanja načinjeni tokom izvođenja radova moraju se zatrpati privremeno uskladištenim pokrovnim slojem tla do oblika koji odgovara primarno zatečenom reljefu, te prirodno rekultivirati autohtonom vegetacijom.
* Prilikom izvođenja zahvata i demontaže kretanje teške mehanizacije mora se ograničiti na postojeću cestovnu infrastrukturu i puteve u cilju da se narušavanje prirodnog izgleda staništa svede na najmanju moguću mjeru, kako bi se očuvala raznolikost autohtone flore, te kako se ne bi povećalo unošenje antropogenih vrsta.
* Radove obavezno izvoditi van sezone gniježđenja ptica i migracije divljači.
* Sva miniranja moraju biti odobrena i treba ih izvoditi planski u toku dana. Ukoliko se miniranje odvija u blizini lokalnih cesta potrebno je na istim zaustaviti promet.
* Otvoreni plamen na gradilištu mora biti strogo zabranjen, kako bi se spriječila pojava požara.
  1. **Mjere za sprječavanje odnosno smanjivanja uticaja na okoliš u fazi eksploatacije**
* Investitor je dužan izraditi Procedure u slučaju prosipanja ulja i maziva, za fazu remonta kod korištenja vjetroelektrane i prateće transformatorske stanice, koje moraju biti date operatorima pogona i postrojenja na korištenje, prije puštanja u rad vjetroelektrane.
* Potrebno je izgraditi sistem za odvođenje i prihvat ulja ukoliko transformator sadrži više od 1.500 kg ulja. Sistem se mora sastojati od sabirne jame, rešetke, sabirnog cjevovoda, uljne jame i odvoda sa kontrolnim oknom. Sistem se izvodi ispod energetskog transformatora. Uljna jama mora imati takav volumen da može primiti ukupnu količinu ulja koju sadrži transformator. Sistem za odvođenje ulja se izvodi tako da zapaljeno ulje koje ističe iz energetskog transformatora ne može gorjeti u uljnoj jami (postavljanjem sloja kamena debljine najmanje 300 mm, zrnatosti oko 40/60 mm na metalnu rešetku ili mreži kojom se jama odvaja od okolnog prostora). Sistem izvesti tako da oborinske ili podzemne vode ne ometaju njegovu namjenu.

U slučaju da planirani transformator sadrži manje od 1.500 kg ulja koristiti slijedeće mjere zaštite:

* Ako će se postrojenje nalaziti u građevini koja služi i za druge namjene, prostorija u kojoj je postavljen energetski transformator ili uređaj mora imati dovoljno uzdignut prag na vratima tako da u slučaju izlijevanja cjelokupna količina ulja ostane unutar prostorije, dok podovi i zidovi do visine praga moraju biti nepropusni za ulje.
* Ako će se postrojenje nalaziti na otvorenom u posebnoj građevini za tu namjenu ili izvan takve građevine, izgraditi posebnu jamu od nepropusnog materijala (betona) kapaciteta koji može primiti ukupnu količinu ulja koja se nalazi u transformatoru.
* Izvršiti istraživanje ornitofaune i faune sisara (slijepih miševa) i na osnovu dobivenih podataka predložiti po potrebi dodatne mjere zaštite od kolizije sa vjetroturbinama.
* Tokom faze projektovanja uvažiti tehničke mjere, te primijeniti sva svjetska iskustva u pogledu zaštite ornitofaune i faune sisara (slijepi miševi), npr.:
* vršni dijelovi lopatica obojiti u crvenu boju koja je uočljivija za ptice tokom dana (posebno za grabljivice), noćno treperavo svijetljenje što uključuje periodično paljenje i gašenje, kako bi se doprinijelo izbjegavanje sudara ptica sa vjetroagregatima pri noćnim preletima.
* Monitoring ptica i šišmiša potrebno je kontinuirano provoditi i nakon izgradnje vjetroelektrane u toku najmanje dvije godine nakon puštanja vjetroparka u rad u vrijeme migracija i aktivnosti ptica i šišmiša uz mogućnost produženja roka provođenja monitoringa u skladu s preporukama stručnih lica koje vrše monitoring. Prećenje u toku rada vjetroparka treba da bude obavljeno od strane stručnih istraživača (biologa/ekologa) i mora da obuhvati pretraživanje područja oko vjetroagregata i evidentiranje stradalih ptica i šišmiša, posmatranje preleta ptica sa stalnih tačaka promatranja, praćenje preletničkih i zimujućih populacija ptica, promatranje ponašanja ptica odnosno njihove aktivnosti u blizini svakog pojedinog vjetroagregata.
* Izvještaje monitoringa ptica i šišmiša dostavljati Federalnom ministarstvu okoliša i turizma, koje će na osnovu dobivenih podataka i preporuka stručnih istraživača po potrebi predložiti dodatne mjere zaštite.
* U fazi probnog rada vjetroelektrane, Investitor je dužan izvršiti mjerenje nivoa buke bez rada vjetroelektrane i mjerenje za vrijeme rada vjetroturbina, te provjeriti rezultate modeliranja prostiranja buke, kod prvih receptora. Rezultate mjerenja buke uporediti sa dopuštenim dnevnim i noćnim vrijednostima.
* Mjerenje buke mora da vrši akreditovana laboratorija za mjerenje buke.
* Izvještaje monitoringa buke dostavljati Federalnom ministarstvu okoliša i turizma, koje će na osnovu dobivenih podataka i preporuka po potrebi predložiti dodatne mjere zaštite.
  1. Praćenje stanja okoliša prije izgradnje, u toku izgradnje i tokom rada/eksploatacije projekta

Tabela 3. Praćenje stanja okoliša na lokaciji

|  |  |  |  |  |  |
| --- | --- | --- | --- | --- | --- |
| **Medij pod uticajem** | **Parametar praćenja** | **Mjesto vršenja praćenja** | **Učestalost praćenja** | **Odgovornost praćenja** | **Odgovornost izvještavanja** |
| U fazi pripremnih radova za izgradnju VE „Energokul“ | | | | | |
| Biodiverzitet | Praćenje ptica i šišmiša | Na predmetnoj lokaciji, specifično uz svaku vjetroturbinu | U toku jedne godine dana prije izgradnje vjetroparka u vrijeme migracija ptica | Investitor je dužan angažovati stručne istraživače/biologe kao nezavisno tijelo, udruženje ili NVO za vršenje praćenja | Investitor je dužan izvještaj o praćenju prvi put dostaviti prije izgradnje Federalnom ministarstvu okoliša i turizma |
| Praćenje flore sa fokusom na ugrožene, osjetljive i endemične biljne vrste | Na predmetnoj lokaciji i široj okolini projektnog područja | U toku proljetne i ljetne sezone u godini prije izgradnje vjetroparka |
| U fazi izgradnje i demontiranja VE „Energokul“ | | | | | |
| Poštivanje mjera zaštite okoliša iz tačke 3. ovog rješenja | Praćenje u postupku nabavke materijala, transporta materijala, emisija sa gradilišta i stanja okoliša u zoni građenja i neometanog i sigurnog odvijanja prometa | Na predmetnoj lokaciji i široj okolini projektnog područja | Kontinuirano u toku faze gradnje vjetroelektrane  Ili demontiranja vjetroagregata | Inženjer zaštite na radu ili Stručnjak za zaštitu okoliša | Izvođač i nadzorni organ su dužni izvještaj o praćenju tokom izgradnje vjetroparka dostavljati Investitoru |
| U fazi rada VE „Energokul“ | | | | | |
| Biodiverzitet | Praćenje ptica i šišmiša | Na predmetnoj lokaciji, specifično uz svaku vjetroturbinu | Kontinuirano u toku najmanje dvije godine nakon puštanja vjetroparka u rad u vrijeme migracija i aktivnosti ptica i šišmiša uz mogućnost produženja roka provođenja monitoringa u skladu s preporukama stručnih lica koje vrše monitoring | Investitor je dužan angažovati stručne istraživače (biologe) kao nezavisno tijelo, udruženje ili nevladinu organizaciju za vršenje praćenja stanja okoliša | Investitor je dužan izvještaje monitoringa dostavljati Federalnom ministarstvu okoliša i turizma |
| Buka | Mjerenje nivoa buke bez rada vjetroelektrane i mjerenje za vrijeme rada te provjera rezultate modeliranja prostiranja buke kod prvih receptora | Na predmetnoj lokaciji | Jednom u toku probnog rada vjetroturbina ili po potrebi | Investitor je dužan angažovati akreditovanu laboratoriju za mjerenje buke | Izvještaje monitoringa dostavljati Federalnom ministarstvu okoliša |

U slučaju da se provedenim praćenjem stanja okoliša utvrdi da je predložena lokacija na migratornom put ptica selica, moraju se provesti mjere za ublažavanje uticaja koje se odnose na privremeno isključivanje/prestanak rada ciljanih vjetroturbina za vrijeme migracija. Praćenje stanja okoliša moraju obavljati osobe/institucije koje su stručne za vršenje monitoringa ptica i šišmiša. Po saznanjima na odnovu praćenja, određena vjetroturbina/e koja/euzrokuje smrtnost određenog broja ptica i šišmiša, staviće se van rada tj. obustaviti ili u potpunosti ili samo u periodu kada je broj smrtno stradalih ptica i šišmiša uvećan, npr. u periodu migracija.

1. **Zahtjev za prethodnu procjenu utjecaja na okoliš –koji je izradila ovlaštena konsultantska kuća „ESTA“ d.o.o. Busovača, smatra se sastavnim dijelom ovog Rješenja.**
2. **U slučaju promjena na planiranom projektu, investitor je dužan u vezi sa istim obratiti se Federalnom ministarstvu okoliša i turizma, kako bi se primjenile odredbe Poglavlja IX. Zakona (Procjena uticaja na okoliš) i Uredbe o projektima za koje je obavezna procjena uticaja na okoliš i projektima za koje se odlučuje o potrebi procjene uticaja na okoliš („Službene novine Federacije BiH", broj: 51/21 i 33/22 i 104/22).**
3. **Pravomoćno rješenje da nije potrebno dalje provođenje procjene uticaja na okoliš putem izrade Studije uticaja na okoliš, dostavlja se nadležnom organu kod podnošenja zahtjeva za izdavanje urbanističke saglasnosti u skladu sa posebnim propisom iz oblasti građenja (član 1. Uredbe o izmjenama i dopunama Uredbe o projektima za koje je obavezna procjena uticaja na okoliš i projektima za koje se odlučuje o potrebi procjene uticaja na okoliš ("Službene novine Federacije BiH", broj:** [**33/22**](https://www.fmoit.gov.ba/upload/file/IZMJENA%20UREDBE%20EIA-3-6.pdf)[**)**](https://www.fmoit.gov.ba/upload/file/2021/Izmjena%20Uredbe%20EIA%20%20104_22.docx)**.**
4. **Za predmetni projekat prema Uredbi kojom se utvrđuju pogoni i postrojenja koja moraju imati okolišnu dozvolu ("Službene novine Federacije BiH",** [**broj: 51/21**](https://www.fmoit.gov.ba/upload/file/Uredba%20kojom%20se%20utvrdjuju%20pogoni%20i%20postrojenja%20koja%20moraju%20imati%20okolinsku%20dozvolu.pdf)**,** [**74/22**](https://www.fmoit.gov.ba/upload/file/2020/Okoli%C5%A1ne%20dozvole/izmjena%20uredbe%20OD-1-11.pdf)**) i Pravilniku o pogonima, postrojenjima i skladištima u kojima su prisutne opasne supstance koje mogu dovesti do nesreća većih razmjera ("Službene novine Federacije BiH",** [**broj: 51/21**](https://www.fmoit.gov.ba/upload/file/Pravilnik%20Sevesso-1-28.pdf)**i** [**96/22**](https://www.fmoit.gov.ba/upload/file/Slu%C5%BEbene%20novine%20Federacije%20BiH%2096_22.pdf)**) nije potrebno pribaviti okolišnu dozvolu.**
5. **U skladu sa članom 84. Zakona o zaštiti okoliša FBiH, za pogone i postrojenja za koje nije potrebno pribaviti okolišnu dozvolu, opšte obaveze operatora u vezi sa zaštitom okoliša propisuju se i kroz druge potrebne dozvole. Mjere zaštite okoliša moraju se poštovati tokom izgradnje, rada, održavanja i prestanka rada pogona i postrojenja.**
6. **Inspekcijski nadzor nad provođenjem mjera zaštite okoliša u skladu sa ovim Rješenjem nadležna je Federalna uprava za inspekcijske poslove.**

**10. Nastale količine svih vrsta otpada u fazi izgradnje, rada ili prestanka rada postrojenja potrebno je prijaviti u bazu podataka u skladu sa Zakonom o upravljanju otpadom („Službene novine FBiH“, 33/03, 72/09, 92/17) i pripadajućim podzakonskim aktima koju uspostavlja i ažurira Fond za zaštitu okoliša, lin:** [**https://www.otpadfbih.ba/login**](https://www.otpadfbih.ba/login) **.**

**11. Ovo rješenje prestaje važiti ukoliko se promijene uslovi u skladu s kojima je izdato.**

**O b r a z l o ž e nj e**

Nositelj projekta „ENERGOKUL“ d.o.o. Travnik, Stanična bb, Travnik obratio se dana 25.01.2023. godine Federalnom ministarstvu okoliša i turizma sa zahtjevom za prethodnu procjenu uticaja na okoliš za projekat Vjetroelektrane „ENERGOKUL“, Ranča – Dobretići - Vitovlje malo, općine Jajce, Dobretići, Travnik ukupne instalirane snage do 200 MW, kako bi se rješenjem donijela odluka o potrebi procjene uticaja na okoliš izradom Studije uticaja na okoliš.

Zahtjev je predat u formi koju nalaže Uredba o projektima za koje je obavezna procjena uticaja na okoliš i projektima za koje se odlučuje o potrebi procjene uticaja na okoliš („Službene novine Federacije BiH“ broj 51/21, 33/22 i 104/22) (u daljem tekstu Uredba), na obrascu iz Priloga III. Uredbe, izrađen od strane ovlaštene konzultantske kuće “ESTA” d.o.o. Busovača iz oktobra 2023. godine.

Pravni osnov za upravno postupanje vođenja postupka prethodne procjene uticaja na okoliš su odredbe člana 65., 68. i 71. Zakona o zaštiti okoliša i član 7. stav (1) tačka a) Uredbe. Naime, za projekte sadržane u Prilogu II. Projekti za koje Federalno ministarstvo odlučuje o potrebi provođenja procjene uticaja na okoliš, poglavlje 3. ENERGETSKA INDUSTRIJA (h) Postrojenja koja koriste snagu vjetra za proizvodnju električne energije, Federalno ministarstvo okoliša i turizma provodi postupak prethodne procjene u kojem će odlučiti o potrebi daljeg provođenja procjene uticaja na okoliš putem izrade Studije.

Nositelj projekat je uz zahtjev za prethodnu procjenu uticaja na okoliš dostavio:

1. Ugovor o koncesiji za izgradnju, uređenje, opremanje, korištenje i održavanje postrojenja za pretvaranje energije vjetra u električnu energiju - vjetroelektrane instalisane snage 200 MW, na lokacijama Ranča- Dobretići- Vitovlje Malo, općine Travnik, Jajce i Dobretići.
2. Ugovor brij: 04-17-800/14-1 (01-12/15-1) potpisan između: ENERGOKUL d.o.o. Travnik i BiH, FBiH, SBK, Ministarstvo privrede Travnik, dana 01.06.2016.godine.
3. Aneks br. 1- za produženje trajanja Ugovora o koncesiji br. 04-17-1110/18 (01/18), od 26.03.2018. godine,
4. Aneks br. 2- za produženje trajanja Ugovora o koncesiji br. 05-13-1942/21 (362/21), od 05.04.2021. godine.
5. Aneks br. 3- za produženje trajanja Ugovora o koncesiji, br. 05-13-1942/21-3 od 23.08.2023. godine.
6. Ovjeren izvod iz Prostornog plana (br.07-19-7271/23) Prostorni plan SBK/KSB objavljan je u Službenim novinama SBK/KSB br. 10, 18.09.2023. god. Planom je predviđena površina za istraživanje vjetropotencijala i izgradnju vjetroelektrana na Vlašiću, u ukupnom iznosu od 6.099,74 ha, uključujući i koncesiona polja: lokalitet Devičani – Vlašić, lokalitet Poljice – Vlašić, Čardakovi, te Ranča – Dobretići – Vitovlje Malo.

Idejni projekat:

* knjiga 1 – Uvodna knjiga, šifra projekta: 424-09/22, juli 2022., projektna organizacija I.D.E.A. d.o.o. Sarajevo
* knjiga 2 – Arhitektonski projekat vjetroagregata SG 6.0-155 HH102.5, šifra projekta: 424-09/22, juli 2022., projektna organizacija I.D.E.A. d.o.o. Sarajevo
* knjiga 3 – Gradilišne ceste i platoi, šifra projekta: 136-12/22-P, decembar 2022., projektna organizacija ARTING BH d.o.o. Sarajevo
* knjiga 4 – Idejni projekat konstrukcije, šifra projekta: 377-01/22, septembar 2022., projektna organizacija EMNA d.o.o. Sarajevo

1. Dokaz o vlasništvu nad zemljištem i/ili objektom
2. Ugovor o zakupu nad vlasništvo i/ili objektom (ukoliko postoji)
3. Ukoliko se radi o kumulaciji sa već postojećim i/ili odobrenim projektom, istog investitora na istoj lokaciji i priložiti dozvole
4. Netehnički rezime informacija iz tačaka A., B. I C. Zahtjeva za prethodnu procjenu uticaja na okoliš projekta VP Vlašić,
5. Informacije o mogućim poteškoćama na koje je naišao podnositelj zahtjeva pri prikupljanju podataka
6. Referentni popis u kojem se nalaze izvori korišteni za opise i procjene uključene u Zahtjev za prethodnu procjenu uticaja na okoliš projekta VP Vlašić ,
7. Izjava o istinitosti, tačnosti i potpunosti podataka sadržanih u zahtjevu (Prilog V) koja je potpisana od odgovornog lica podnosioca zahtjeva (ovjerena u skladu sa Uredbom),

Razmatrajući podneseni zahtjev i uvidom u priloženu dokumentaciju, utvrđeno je da je zahtjev podnešen na način propisan na obrascu iz Priloga III, popunjena je ček lista [PRILOGA VI. Ček lista za provjeru zahtjeva za prethodnu procjenu uticaja na okoliš](https://www.fmoit.gov.ba/upload/file/PRILOG%20VI%20CEK%20LISTA%20ZA%20PROVJERU%20ZAHTJEVA%20ZA%20PRETHODNU%20PROCJENU%20UTICAJA%20NA%20OKOLI%C5%A0.docx), kao i da zahtjev sadrži sve priloge kako u originalu ili ovjerenoj kopiji, tako da su stečeni uslovi da se isti uzime u razmatranje i pokrene upravna procedura prethodne PUO.

U skladu sa članom 40. i 70. Zakona o zaštiti okoliša („Službene novine Federacije BiH“, broj 15/21), ovo Ministarstvo je dužno osigurati učešće javnosti u postupcima prethodne procjene uticaja na okoliš, tako da je dokumentacija vezano za namjeravani zahvat u protoru/projekat postavljena na web stranicu Ministarstva [www.fmoit.gov.ba/Okolišne](http://www.fmoit.gov.ba/Okolišne) dozvole/JAvne rasprave i Javni uvidi dana 23.11.2023 godine. Obavještenje o pokrenutom postupku radi informisanja i uključivanja javnosti u postupak donošenja odluka i javnom uvidu u dostavljenu dokumentaciju, dostavljen je uz dopis ovog Ministarstva od \_\_\_\_\_\_\_\_\_\_\_\_\_ sljedećim zainteresovanim subjektima:

* Općina Dobretići, Dobretići bb 70210 Dobretići
* Općina Travnik Konatur bb 72270 Travnik
* Općina Jajce Ul. Nikole Šopa 70101 Jajce
* MZ Vitovlje, Vitovlje bb, 72 283 Turbe

## Ministarstvo prostornog uređenja, graditeljstva, zaštite okoliša, povratka

## i stambenih poslova, Prnjavor 16 a, 72270 Travnik

* Agencija za vodno područje rijeke Save, ul. Grbavička 4/III 71 000 SARAJEVO
* Federalno ministarstvo poljoprivrede, vodoprivrede i šumarstva, Hamdije Čemerlića 2. 71 000 Sarajevo
* Federalno ministarstvo prostornog uređenja, Hamdije Čemerlića 2 71 000 Sarajevo
* Federalno ministarstvo kulture i sporta, Zavod za zaštitu spomenika, Obala Maka Dizdara 2 71 000 Sarajevo
* JU Zavod za javno zdravstvo Sednjobosanskog Kantona, Školska bb 72270 Travnik

Cjelokupna javnost obavještena je putem objave na web stranici, a zainteresovani subjekti putem obavještenja da mogu izvršiti javni uvid u spis predmeta sa dostavljenom dokumentacijom svakog radnog dana od 8-16 sati u prostorijama Ministarstva, ul. Hamdije Čemerlića br. 2 u Sarajevu.

Mišljenja u vezi prethodne procjene uticaja na okoliš zainteresovana javnost u obavezzi je dostaviti Federalnom ministarstvu u roku od 30 dana od dana prijema obavještenja o javnom uvidu u pisanoj formi, koje se moraju prilikom donošenja odluke uzeti u obzir i njihovo prihvatanje ili neprihvatanje obrazložiti (član 40. stav (7) Zakona).

Do dana izdavanja izrade nacrta ovog rješenja, nije bilo pristiglih primjedbi na predloženi zahvat u prosru/projekat izgradnje Vjetroelektrane „Energokul“.

Nacrt rješenja o prethodnoj procjeni uticaja na okoliš za Projekat izgradnje Vjetroelektrane „ENERGOKUL“, Ranča – Dobretići - Vitovlje malo, općine Jajce, Dobretići, Travnik ukupne instalisane snage do/i 200 MW kojim je odlučeno da nije potrebno provođenje procjene uticaja na okoliš izradom studije uticaja na okoliš je dostupno na web stranicu Federalnog ministarstva okoliša i turizma od dana 29.12.2023. godine, na koji se cjelokupna javnost može izjasniti u roku od 8 dana, odnosno dostaviti mišljenja, sugestije i primjedbe.

**Do dana izdavanja ovog rješenja \_\_\_\_\_\_\_\_\_\_\_\_\_\_\_\_\_\_\_\_\_ zaprimljeni komentari i primjedbe na nacrt predmetnog rješenja.**

**Razlozi zbog kojih nije potrebno dalje provoditi postupak procjene uticaja na okoliš su sljedeći:**

* nakon provedenog postupka i utvrđenog činjeničnog stanja, izvršena je ocjena svih dokaza koji su priloženi uz zahtjev,
* analizirajući kriterije iz Priloga IV. Uredbe i aplicirajjući ih na predmetni zahvat u prostoru, utvrđeno je da primjenom mjera iz tačke 3. dispozitiva, **predmetni zahvat u prostoru neće imati značajan uticaj na okoliš**,

Tačka 1. ovog rješenja zasnovana je na tome da je ovo Ministarstvo u skladu sa članom 71. Zakona o zaštiti okoliša, ocijenilo na osnovu dostavljene dokumentacije i mišljenja nadležnih organa, a prema kriterijima iz Priloga IV. Uredbe, da planirani projekat neće imati značajan negativan uticaj na okoliš, te zbog toga nije potrebno provoditi postupak procjene uticaj na okoliš izradom Studije uticaja na okoliš.

Tačka 2. ovog rješenja, propisana je u skladu sa članom 7. stav (2) Uredbe o projektima za koje je obavezna procjena uticaja na okoliš i projektima za koje se odlučuje o potrebi procjene uticaja na okoliš, kojim je propisan sadržaj rješenja.

Tačka 3. ovog rješenja, propisana je u skladu sa članom 7. stav (3) Uredbe o projektima za koje je obavezna procjena uticaja na okoliš i projektima za koje se odlučuje o potrebi procjene uticaja na okoliš, kojim je propisano da rješenje o prethodnoj procjeni uticaja na okoliš, na osnovu provedenog postupka prethodne procjene uticaja na okoliš, može sadržavati i mjere zaštite okoliša.

Tačka 5. upućuje na obaveze investitora ukoliko dođe do promjena na planiranom projektu.

Tačka 6. upućuje investitora na dalje postupanje u pribavljanju neophodnih saglasnosti i dozvola.

Tačkom 7. daje se tumačenje da za predmetni projekat nije potrebno pribaviti okolišnu dozvolu.

Tačkom 8. propisane su obaveze drugih organa u vezi sa općim obavezama zaštite okoliša u skladu sa članom 84. Zakona o zaštiti okoliša, prema kojem nadležni organ postupa pri izdavanju drugih saglasnosti i dozvola, a koje operator mora ispuniti tokom izgradnje, rada, održavanja i prestanka rada pogona i postrojenja.

Tačka 9. ovog rješenje definiše nadležnost za inspekcijski nadzor prema ovom rješenju.

Tačka 10. ovog rješenja propisana je u skladu načelima i obavezama propisanim Zakonom o upravljanju otpadom („Službene novine Federacije BiH“, broj: 33/03, 72/09 i 92/17) i Pravilnikom o upravljanju otpadnim uljima ("Službene novine Federacije BiH", broj: 94/21) i izvještavanja o količinama nastalog otpada.

Tačkom 11. Definisani su uslovi važenja ovog Rješenja.

Polazeći od izloženog činjeničnog stanja i izvršene ocjene izvedenih dokaza, na osnovu člana 71. Zakona i člana 7. stav (1) tačka a) i stava (3) Uredbe, riješeno je kao u dispozitivu ovog rješenja.

**Uputa o pravnom lijeku:**

Ovo rješenje je konačno u upravnom postupku i protiv njega nije dopuštena žalba, ali se može pokrenuti upravni spor tužbom pred Kantonalnim sudom u Sarajevu u roku od 30 dana od dana prijema ovog rješenja. Tužba se podnosi u dva istovjetna primjerka i sudu se dostavlja neposredno ili mu se šalje preporučeno poštom. Uz tužbu se prilaže ovo rješenje u originalu ili prepisu.

**M I N I S T R I C A**

**dr. sc. Nasiha Pozder**

***Dostaviti:***

* „*ENERGOKUL“ d.o.o. Travnik, Stanična bb, Travnik*
* *Općini Travnik - Služba za urbanizam, građenje, katastar i imovinsko – pravne poslove, ul. Konatur bb 72270 Travnik*
* *Ministarstvo prostornog uređenja, graditeljstva, zaštite okoliša, povratka*
* *i stambenih poslova SBK/Ž, Prnjavor 16 a, 72 270 Travnik*
* *Federalna uprava za inspekcijske poslove, Fehima ef. Čurčića 6, 71000 Sarajevo*
* *Sektor okolišnih dozvola, procjenu utjecaja na okoliš, registar i čiste tehnologije*
* *arhiva*

Rješenje izradio:\_\_\_\_\_\_\_\_\_\_\_\_

Rješenje pregledao:\_\_\_\_\_\_\_\_\_\_